ߛߌߦߊߞߊ߬ ߕߎ߬ߙߋ

ߛߌߦߊߞߊ߬ ߕߎ߬ߙߋ߫ (߁߉߃߅-߁߉߈߅) ߕߘߍ߬ ߦߋ߫ ߓߏߊߙߏ߫ ߘߊ߮ ߡߙߊ߬ߓߊ߮ ߟߋ߬ ߘߌ߫ ߞߐߣߊߞߙߌ߫߸ ߖߌ߬ߣߍ߫߸ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫ ߡߙߊ߬ߞߊ߲ ߞߎ߲߬ߕߊ߮ ߞߘߐ߫. ߒ߬ߓߊ߬ ߥߎ߬ߛߎ ߏ߬ ߟߋ ߞߘߐ߫ ߛߊ߫߸ ߞߊ߲ߕߌ߮ ߟߊ߫ ߓߘߍ߬ߓߘߍ߬ߟߌ ߞߐߘߏ߲ߓߊ߮ ߟߎ߬ ߛߌߦߊߡߊ߲߫ ߛߊ߬ ߘߊ߫ ߘߊ߮ ߞߣߐ߫ ߦߋ߲߬ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ . 

ߛߌߦߊߞߊ߬ ߕߎ߬ߙߋ 

 ߢߣߊߡߦߊ 
ߛߌߦߊߞߊ߬ ߡߏߦߌ߫ ߘߊ߫ ߁߉߃߅ ߟߋ߬ ߟߊ߫ ߞߊ߲ߞߊ߲߫߸ ߊ߬ ߞߊ߬ ߞߊ߬ߙߊ߲ ߞߍ߫ ߔߊ߬ߙߌ߫ ߣߌ߫ ߡߛߎߞߎ߫ ߟߋ߬. ߊ߬ ߕߘߍ߬ ߦߋ߫ ߛߋߞߎ߬ ߕߎ߬ߙߋ ߓߊߘߋ߲ߡߊ ߘߏ߫ ߟߋ߬ ߘߌ߫ (ߞߐߙߍ ߞߣߐߟߊ ߕߍ߫). ߊ߬ ߦߋ߫ ߟߊ߲߬ߓߋ߬ ߟߊ߫ ߛߊ߭ߡߏ߬ߙߌ߬ ߣߴߊ߬ ߘߐ߯ߞߍ߫ ߞߡߍ߬ߓߙߋߡߊ߫ ߟߎ߫ ߓߐ߲ߛߐ߲ߦߊ ߟߎ߫ ߟߊ߫. ߊ߬ ߞߍ߫ ߘߊ߫ ߣߊ߲߬ߕߌ߰ ߞߎ߲ߕߌ߮ ߘߌ߫߸ ߊ߬ ߝߊ߲߭ ߞߍ߫ ߘߊ߫ ߖߌ߰ߣߌ߬ߦߟߍ ߞߏߕߌ߮ ߝߣߊ߫ ߘߌ߫. ߟߊߓߋ߫ ߓߍ߲߬ߓߍ߲߬ߓߍ߲ ߞߐ ߘߐ߫ ߁߉߆߉ ߞߏ߲ߞߏߜߍ ߟߊ߫߸ ߢߍߡߌߘߊ ߛߌߦߞߊ߫ ߓߊߙߌ߫ ߞߍ߫ ߘߊ߫ ߥߎ߬ߦߊ߲߬ߞߌ߬ߟߌ ߘߍ߬ߘߊ ߡߐ߰ ߛߊ߬ߓߊ ߟߎ߫ ߘߏ߫ ߘߌ߫߸ ߊ߬ߟߋ ߣߌ߫ ߞߊ߲ߕߌ߮ ߣߌ߫ ߟߊ߲߭ߛߌ߬ߣߍ߫ ߖߊ߰ߣߍ߫ ߟߎ߫߸ ߏ߬ ߡߍ߲ ߕߘߍ߬ ߦߋ߫ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮ ߘߴߏ߬ ߕߎ߬ߡߊ ߟߊ߫. ߞߐ߲߬ߛߏ߬ ߟߊߞߊ߬ߝߏ߬ߣߍ߲ ߘߏ߫ (ߦߙߌߞߊ) ߟߎ߫ ߕߘߍ߬ ߦߋ߫ ߛߌߦߊߞߊ߬ ߓߟߏ߫߸ ߊ߬ ߕߘߍ߬ ߦߋ߫ ߖߡߊ߬ߣߊ ߣߌ߫ ߡߙߊ߬ߞߊ߲ ߖߎ߮ ߟߎ߬ ߡߌ߬ߘߊ߬ ߟߊ߫ ߡߍ߲ ߠߎ߬ ߞߣߐ߫ ߞߊ߬ ߥߵߊ߬ߟߎ߫ ߘߌ߫ ߥߛߎ ߟߊ߫.  

 ߞߐ߰ߖߌ߬ ߝߙߌߛߌ ߘߐ߬ߓߛߏ߬ߟߌ 
ߔߕߏߞߌ ߟߎ߬ ߣߌ߫ ߖߌ߬ߣߍ߬ߞߊ߫ ߞߟߍߘߋ߲ ߘߏ߫ ߟߎ߫ ߣߊ߬ߣߍ߲ ߓߋ߬ ߟߊ߫ ߞߐߣߊߞߙߌ߫ ߞߊ߲߬ ߁߉߇߀ ߣߍߣߍߓߊ ߂߂ ߟߊ߫߸ ߞߊ߬ ߓߊ߲߫ ߞߊ߬ ߓߏߊߙߏ߫ ߘߊ߮ ߘߟߊߛߌ߰ ߕߡߍߢߍ߫߸ ߊ߬ ߣߌ߫ ߦߙߐ߫ ߜߘߍ߫ ߟߎ߫ ߝߣߊ߫߸ ߛߌߦߊߞߊ߬ ߥߊ߫ ߘߴߊ߬ ߢߡߊߢߏ߲߰ ߞߡߊ߬ߦߍ߲ߣ ߖߌ߬ߦߊ߬ߓߏ߲ ߠߋ߬ ߟߊ߫ ߞߊ߬ ߡߌ߬ߘߊ߬ߟߌ ߡߊߕߊ߲߬ߞߊ߫. ߓߋ߬ߒߞߊ߬ߠߌ߲ ߏ߬ ߗߌߙߏ߲ߣߍ߲߸ ߝߊ߬ߛߏ ߖߎ߮ (ߞߏ߫ ߞߐߘߏ߲ߓߊ߮) ߏ߬ ߟߎ߬ ߛߌߦߊߡߊ߲߫ ߠߎ߫ ߘߟߊߘߍ߰ ߘߊ߫ ߞߵߊ߬ߟߎ߫ ߟߊߘߏ߲߬ ߥߛߎ ߟߊ߫ ߓߏߊߙߏ߫ ߘߊ߮ ߞߣߐ߫. ߛߌߦߊߞߊ߬ ߕߎ߬ߙߋ߫ ߕߘߍ߬ ߦߴߏ߬ ߞߏ ߘߐ߫ ߡߐ߰ ߡߝߊߣߍ߲ ߠߋ߬ ߘߴߏ߬ ߘߐ߬ߜߍ߬ߘߍ߲߬ߜߍ߬ߘߍ߲߬ߠߌ߲ ߕߎ߬ߡߊ ߟߊ߫߸ ߊ߬ ߕߘߍ߬ ߦߴߊ߬ ߖߘߍ߬ ߞߍ߫ ߟߊ߫ ߕߍߘߐߓߍ߲ߠߊ ߟߋ߬ ߘߌ߫ ߥߛߎߘߋ߲ ߠߎ߬ ߣߴߊ߬ ߞߐߙߍ ߟߎ߬ ߕߍ߫. ߊ߬ ߕߘߍ߬ ߦߋ߫ ߓߏߊߙߏ߫ ߘߊ߮ ߞߏߓߍߞߎ߲߬ ߠߋ߬ ߘߌ߫߸ ߡߍ߲ ߞߵߊ߬ ߖߡߊ߬ߙߌ߬ߦߊ߫ ߞߏ߫ ߛߌߦߊߡߊ߲߫ ߡߐ߰ ߞߊ߫ ߘߏ߲߬߸ ߡߐ߰ ߞߊ߫ ߓߐ߫߸ ߝߴߊ߬ ߟߊ߫ ߘߌ߬ߢߍ ߟߊ߫. ߊ߬ ߟߊ߫ ߥߛߎ߬ ߖߊ߲߫ ߗߋߘߊߕߌ߯ߦߊ ߏ߬ ߞߐ߬ߣߐߡߊ߬߸ ߓߘߍ߬ߓߘߍ߬ߟߌ ߥߛߎߟߊߘߋ߲߫ ߛߌߦߊߡߊ߲߫ ߠߎ߫ ߛߊ߬ ߘߊ߫߸ ߘߏ߫ ߟߎ߫ ߝߊ߰ ߘߊ߫߸ ߘߏ߫ ߟߎ߫ ߕߊ ߞߎ߲߭ ߞߍ߫ ߘߊ߫ ߝߙߍ߬ߞߘߐ߬ߖߎ߰ߦߊ ߘߌ߫. 

 ߖߌ߬ߣߍ߬ ߟߐ߯ߝߍ ߡߏ߬ߛߏ ߟߎ߬ ߟߊ߫ ߥߎ߬ߦߊ߲߬ߞߌ߬ߟߌ 
߁߉߇߇ ߟߊ߫߸ ߕߏ߰ߝߏ ߘߏ߫ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߐߣߊߞߙߌ߫߸  ߡߍ߲ ߕߐ߮ ߞߍ߫ ߘߊ߫ ߞߐߣߊߞߙߌ߫ ߡߏ߬ߛߏ ߟߎ߬ ߟߊ߫ ߥߎ߬ߦߊ߲߬ߞߌ߬ߟߌ ߘߌ߫߸ ߏ߬ ߞߍ߫ ߘߊ߫ ߡߏ߬ߛߏ ߟߎ߫ ߓߟߏ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߐ߲ߓߟߏߡߊ ߟߎ߫ ߟߊ߫ ߕߙߐߦߊ ߟߋ߬ ߞߏߛߐ߲߬߸ ߛߌߦߊߞߊ߬ ߞߊ߬ ߣߊ߲߬ߕߌ߮ ߟߎ߬ ߟߊߓߐ߫ ߏ߬ ߞߏ ߞߊ߲ߡߊ߬߸ ߏ߬ ߟߎ߬ ߘߛߍߣߍ߲ ߖߊ߬ߡߊ ߟߊߟߐ߬ ߟߊ߫߸ ߊ߬ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߡߎ߮ ߕߋ߬. ߡߛߏ߬ ߞߋߟߋ߲߫ ߞߎ߲߭ ߕߏ߫ ߘߴߊ߬ ߘߐ߫ ߞߊ߬ ߛߌߦߊߡߊ߲߫ ߠߎ߫ ߝߣߊ߫ ߡߌ߬ߘߊ߬. 

ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߞߐ ߘߐ߫ ߁߉߈߄ ߕߙߊߓߊ ߟߊ߫߸ ߛߌߦߊߞߊ߬ ߡߌ߬ߘߊ߬ ߘߊ߫ ߞߵߊ߬ ߟߊߘߏ߲߬ ߥߛߎ ߟߊ߫ ߣߊ߲߬ߕߌ߰ ߡߙߊߞߊ߲ ߏ߬ ߟߎ߬ ߓߟߏ߫ ߞߐ߲ߕߍ߬ ߕߘߍ߬ ߦߋ߫ ߡߍ߲ ߠߎ߫ ߟߊ߫ ߞߎ߲߭ ߘߌ߫. ߒ߬ߓߊ߬ ߖߘߊ߬ ߕߙߊߥߟߋ߫ ߟߊ߫ ߞߊ߬ߝߏ߬ ߖߊߛߏ߲ ߗߌߙߏ߲ ߞߐ ߝߍ߬ ߁߉߇߅ ߞߊ߬ߙߌ߬ߝߐ ߟߊ߫߸ ߊ߬ ߝߊ߰ ߘߴߏ߬ ߟߎ߫ ߓߟߏ߫ ߡߙߊ߬ߞߊ߲߬ ߞߘߐ ߛߌ߲߬ߝߏ߲߬ ߞߘߐ ߘߏ߫ ߟߎ߫ ߝߍ߬߸ ߦߏ߫ ߌߛߎߡߊߍߟ ߕߎ߬ߙߋ߫ ߣߌ߫ ߡߊ߬ߡߊ߬ߘߌ߫ ߞߋߕߊ߬߸ ߊ߬ ߣߌ߫ ߡߎߛߊ߫ ߖߊ߬ߞߌ߬ߕߋ߫ ߟߎ߫. 

 ߦߟߌߡߊߛߙߋ ߟߎ߫ 
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߡߊ߬ߞߊ߲߬ߞߊ߲߬ߠߌ߲ ߞߏߕߌ߮
ߦߌߟߡߊ:ߞߊ߬ ߛߊ߬ ߁߉߈߅ ߟߊ߫